2023.01.12

**Владимир Уйба аттьӧаліс прокуратура органъясӧс кужӧм-сямлунысь да войтырлысь инӧдъяссӧ бура дорйӧмысь**

Тӧвшӧр тӧлысь 12 лунӧ Коми Республикаса Юралысь участвуйтіс Россия Федерацияса прокуратураын уджалысьлӧн лунлы да Россияса прокуратура артмӧдӧмсянь 301 во тырӧмлы сиӧм кыпыд собраниеын.

Владимир Уйба пасйис, мый Коми Республикаса прокуратура органъясын уджалысьяс пуктӧны ыджыд пай Россия Федерацияса инӧда система могмӧдӧмӧ, оланпасӧ да веськыдлунӧ йӧзлысь эскӧмсӧ ёнмӧдӧмӧ.

Воысь воӧ прокуратура органъяслӧн уджын медтӧдчана нырвизьяс пӧвстын вӧліны да кольӧны мыж вӧчӧмкӧд да коррупциякӧд тыш нуӧдӧм, войтырлысь инӧдъяссӧ да оланпас серти интересъяссӧ дорйӧм, страналӧн инӧдъясын ӧткодьлунсӧ могмӧдӧм.

Оланпаслунӧ кутчысьӧм могысь прокуратура нуӧдӧ дӧзьӧр олӧмлӧн быдсикас юкӧнын. Дӧзьӧр нуӧдан уджын тӧдчана нырвизьяс лыдын – национальнӧй проектъяс збыльмӧдӧм бӧрся видзӧдӧм, тыр арлыдтӧмъяслысь инӧдъяссӧ, йӧзлысь дзоньвидзалун видзан, оланін да коммунальнӧй овмӧс, удж серти оланпастэчас юкӧнын гражданалысь инӧдъяссӧ дорйӧм.

«Сьӧлӧмсянь аттьӧала прокуратура органъясын уджалысьясӧс, ветеранъясӧс кужӧм-сямлунысь, канмулысь, йӧзкотырлысь да миян олысьяслысь интересъяссӧ да инӧдъяссӧ бура дорйӧмысь, служебнӧй могъяссӧ кывкутӧмӧн збыльмӧдӧмысь», - шуис Коми Республикаса Юралысь.

Владимир Уйба сиис прокуратура органъясын уджалысьяслы республикалӧн да Россия Федерациялӧн бур вылӧ уджын водзӧ вермӧмъяс, а сідзжӧ сетіс Коми Республикаса Юралыссянь аттьӧалӧмъяс.

**\*\*\* Дыр кадся да зэв бур службаысь, Коми Республикаын оланпаслун да инӧда пӧрадок ёнмӧдӧмын, мортлысь да гражданинлысь инӧдъяссӧ да вӧлясӧ дорйӧмын заслугаясысь Коми Республикаса Юралыссянь аттьӧалӧм сетӧма:**

Денис Юрьевич Музыкантлы – Коми Республикаса прокуратураын федеральнӧй оланпастэчас олӧмӧ пӧртӧм бӧрся дӧзьӧр нуӧдан веськӧдланінлӧн экономика да вӧр-ва видзан юкӧнын оланпастэчас олӧмӧ пӧртӧм бӧрся дӧзьӧр нуӧдан юкӧнса прокурорлы, 1 класса юристлы;

Елена Анатольевна Скворцовалы – гражданско-судебнӧй юкӧнса прокурорлы, юстицияса младшӧй сӧветниклы;

Елена Григорьевна Филипповалы – Кӧрткерӧс районса прокурорлӧн отсасьысьлы, 2 класса юристлы.

1888

2023.01.12

**Владимир Уйба поблагодарил работников органов прокуратуры за профессионализм и эффективную защиту прав граждан**

Глава Республики Коми 12 января принял участие в торжественном собрании, посвящённом Дню работника прокуратуры Российской Федерации и 301-й годовщине образования Российской прокуратуры.

Владимир Уйба отметил вклад работников органов прокуратуры Республики Коми в обеспечение правовой системы Российской Федерации и в укрепление веры людей в закон и справедливость.

Традиционно в числе приоритетных направлений деятельности органов прокуратуры были и остаются борьба с преступностью и коррупцией, защита прав и законных интересов граждан, обеспечение единства правового пространства страны.

Для обеспечения соблюдения законности прокуратурой осуществляется надзор в различных сферах жизни. В числе приоритетных направлений надзорной деятельности – контроль за ходом реализации национальных проектов, защита прав несовершеннолетних, прав граждан в сфере здравоохранения, жилищно-коммунального хозяйства, трудового законодательства.

«Сердечно благодарю всех сотрудников, ветеранов органов прокуратуры за профессионализм, настойчивость в отстаивании интересов государства, общества и наших жителей, за эффективную защиту их прав, честное и добросовестное исполнение служебных обязанностей», - сказал Глава Республики Коми.

Владимир Уйба пожелал работникам органов прокуратуры дальнейших успехов в работе на благо республики и Российской Федерации, а также вручил благодарности Главы Республики Коми.

**\*\*\* За продолжительную и безупречную службу, личные заслуги в обеспечении укрепления законности и правопорядка в Республике Коми, защите прав и свобод человека и гражданина благодарность Главы Республики Коми вручена:**

Музыканту Денису Юрьевичу – прокурору отдела по надзору за исполнением законодательства в сфере экономики и охраны природы управления по надзору за исполнением федерального законодательства прокуратуры Республики Коми юристу 1 класса;

Скворцовой Елене Анатольевне – прокурору гражданско-судебного отдела младшему советнику юстиции;

Филипповой Елене Григорьевне – помощнику прокурора Корткеросского района юристу 2 класса.